Association of Real Estate Agents

Association of Real Estate Agents Uganda nga mu bumpi mpi kiwandiikibwa nga AREA Uganda, kibiina ekigatta abasuubuzi b'amayumba, abaddukanya, ebibiina n'abakugu abalala mu by'amayumba mu Uganda, eby'enfuna ebikwata eky'okusatu mu kubeera ebinene mu mawanga agali mu mukago gwa East African Community. 

 Entambuza y'emirimu 
Kyekibiina kya Uganda ekikulembera nga kirimu abakugu mu by'okutunda ettaka n'amayumba. Bamemba baayo bakola mu bintu byonna, mu Uganda n’ebweru w’eggwanga. Emirimu bamemba baakyo gye bakola, mulimu okutunda n’okupangisa amayumba n’eby'obusuubuzi, okuddukanya ebintu, okukyusa bizineensi n’okutundira ebintu kunyondo. Ekitebe kyayo ekikulu kiri mu Kampala, ekibuga ekikulu ekya Uganda era ekisinga obunene, AREA Uganda efugibwa Olukiiko Lw'okuntinko Olufuzi. Ekibiina kino kikkiriza buli kiseera bamemba abapya. 

 Abatekamu ssente n'abavugirizi 
AREA Uganda efuna obuyambi bw’ensimbi n’obulala okuva mu bibiina by’obwanakyewa n’ebitongole, omuli bino wamanga:

 International Finance Corporation nga eyita mu nteekateeka ya Uganda eya Primary Mortgage Market Initiative
 Ekitongole ky'obwannannyini Uganda
 United States Agency for International Development (USAID) nga kiyita mu kitongole kya International Real Property Foundation
 Baanka ya DFCU
 Baanka ya Stanbic (Uganda) Limited
 Housing Finance Bank
 Akright Projects Limited
 Nationwide Properties Limited - Ekitundu kya Mukwano Group
 Kampuni ya Kensington Africa Limited
 Minisitule ya Uganda evunaanyizibwa ku by’ettaka, Amayumba n’Enkulaakulana y’Ebibuga.
 Property Services Limited

 Emikolo emikulu egibaddewo 

 2008: AREA Uganda yatandikibwaawo
 2009: Omusomo gw’okutendeka obukugu mu kuddukanya eby’amayumba n’okutunda ettaka ogwasooka mu Uganda gwategekebwa nga bakolagana n’ekitongole kya International Real Property Foundation.
 2010: Ekitongole ekitendeka abantu ku by’Amayumba mu Buvanjuba bwa Afrika kyatondebwaawo nga kikolagana n’ekitongole ekikola ku by’amayumba ekya Institution of Surveyors of Kenya n’ekibiina ekigatta abasuubuzi b’ettaka ekya Rwanda. Ewagirwa ekitongole kya IRPF. 

 2010: Ekibiina ekigatta abayizi abakola ku by’amayumba ekya Makerere University Business School Real Estate Students Association (MURESA) kyatandikibwaawo okuyamba okuyunga abayizi n’abasuubuzi nga bayita mu kubangulwa oluvannyuma lw'okutikirwa n’okukwasaganya emirimu.
 2011: Amatabi ga AREA-Uganda gaatondebwaawo mu bitundu by'omubugwanjuba ne mu bukiikakkono nga galina ofiisi e Hoima ne Gulu .
 2012: Olukungaana lw’akakiiko k’abakyala olwa AREA-Uganda olwasooka lwatuula nga lukwataganye n’olukiiko lw’abakyala olwa REALTORS® n’ababuulirira ku by’amayumba n’ettaka. 
 2013: Omusomo gw’abakwatibwako ogwasooka ku bakayungirizi b’amayumba mu ggwanga N'engeri Gyebalina Okweyisaamu  gwakolebwa nga bakolagana ne Minisitule ya Uganda evunaanyizibwa ku by’Ettaka, Amayumba n’Enkulaakulana y’Ebibuga, nga bakolagana n’ekitongole kya IFC ekya Uganda Primary Mortgage Market Initiative (UPMMI).
 2013: Olukungaana n'omwoleso ogusoose ku Unblocking Uganda's Real Estate Potential gwategekebwa. Kino kisikiriza abazannyi abakulu omuli ekitongole kya Uganda Investment Authority (UIA), Women’s Council of REALTORS®, ne IRPF.
 2014: Pulojekiti y’okutandikawo ekitongole ekikola ku by’okuwandiisa abantu abangi (MLS) ng’ekolagana n’ekitongole kya Uganda Primary Market Mortgage Initiative, wansi w’ekitongole ky’eby'ensimbi ekya International Finance Corporation (IFC). 
 2015: Yatongoza ekitongole kya Real Estate Institute of East Africa (REIEA), ekitongole ekitendeka bakayungirizi bonna mu bitundu kino mu by’ekikugu, etendekero lino likwatagana ne IHC Global USA .
 2016: Baakola kinene nnyo mu kulwanirira ebago ly’eteeka ly’abupangisa ne ba landiroodi nga bali ne  Minisitule y’Etaka, Amayumba n’Enkulaakulana y’Ebibuga ( MLHUD ), Private Sector Foundation Uganda ( PSFU ) n’eteeka ly’okuddukanya etaka n’amayumba nga bayita mu Banka y’ensi yonna ne IMF.
 2017: Baatongoza ekibiina kya AREA investment Club era Shirley Kongai n’afuuka Pulezidenti w’ekibiina kino omukyala eyasooka.

 Enkola 
Ebigendererwa Ebigendererwa ebikulu ebya AREA Uganda bye bino;

 Okusaka n'okuwolereza
 KutumTumbula okusomesa ku by’amayumba n’ettaka
 Okukakasa enkola enungi mu bizineensi
 Okukola okunoonyereza n’okukulaakulanya
 Okukubiriza enkolagana n’okukwatagana n’abantu

Okutendekebwa n’emisomo AREA Uganda yeenyigira mu kutendekebwa okuwerako omuli; okutendekebwa ku by’okupangisa amayumba, okutendekebwa mu kugereka emiwendo, okutendekebwa mu nzirukanya y’emirimu n'obwakayungirizi n’okutendekebwa kw’abasomesa mu East Africa Regional Real Estate Training Center e Nairobi . 

Ekibiina kino kikola emisomo gino wamanga:

 Okukola ogwakayungirii okudukanya n'okutunda
 Enzirukanya y’ebintu n’okubidaabiriza
 Enkola ez’omulembe mu by’amayumba n’etaka
 Omukugu mu by’obugagga by’ensi yonna alina ebbaluwa
 Okusiga ensimbi mu by’amayumba
 Ensimbi z’amayumba

Okulwanirira n’okubunyisa amawulire Ekibiina kye kitongole ekirwanirira eby’amayumba mu Uganda era kikola, ku lwa bamemba baakyo. Ekitongole kino kibadde kikulembera ensonga z’emisolo mu Paalamenti, embeera y’okulungamya ne Minisitule y’Ebyetaka, Amayumba n’Enkulaakulana y’Ebibuga era kikola enyanjula ku nkiiko z’amayumba ezikiikirira abakola ku by’amayumba.

Okuddukanya Pulojekiti z’Abakyala mu Uganda ez’Okufuna Obwanannyini ku ttaka Pulojekiti eno yategekebwa okwongera okumanyisa abakyala n'okubawa amagezi ku by'eddembe ly’etaka n’ebintu mu kitongole ky’eby'amayumba n'etaka basobole okukola ng’abakulembeze n’okulwanirira ensonga ng’ezo. 

Obuwagizi eri Ebibiina by’Abayizi eby’Amayumba n’Ettaka AREA-Uganda mu kaweefube w’okutumbuula omulimu guno nga bayita mu matendekero g’eby'enjigiriza yeewaayo okukolagana n’abayizi nga bayita mu bibiina byabwe ng'ekya Makerere University Business School Real Estate Students Association (MURESA) ekikolagana ennyo ne AREA-Uganda okuyunga abayizi ku bizineensi nga bayita mu kubabangula oluvannyuma lw'okutikirwa n’okubakwataganya n’emirimu.

 Okubeegatako 
Webwatukira mu Gwoluberyeberye mu 2014, Ekibiina kino kyalina bamemba kumpi 300 nebekyaali kikolagana nabo abasoba mu 1,500 mu ggwanga n’ensi yonna. 

 Ensengeka 
AREA Uganda erimu Ebika by’Obwamemba bwamirundi enna, kwe kugamba: (a) Obwamemba bw’Ekikungu eri ebitongole byonna ebikola ku by’amayumba ne kampuni ezidukanya emirimu; (b) Obwamemba obw’Omuntu Sekinoomu eri abantu bonna abakola oba abafaayo ku by’amayumba ku mutendera gw’omuntu sekinoomu; (c) Obwamemba Obwabakwatagana eri abakola ku by'enkulakulana z'amayumba, abeenyigira by'opupangisa bw'amayumba, abakuba pulaani z'ebizimbe, abakola embalirira y'omuwendo gw'ebintu, amatendekero g’eby'enjigiriza nga kwogase n’emirimu emirala gyonna egyekuusa ku nsonga eno ne (d) Obwamemba bw’Abayizi eri abantu abasoma eby’amayumba n’ettaka. 

 Abakiikirira 
Ekibiina kino kikiikirirwa olukiiko olufuzi olwa Private Sector Foundation Uganda, ng'akulira AREAU atuula ku kakiiko akabalirira k'ebitabo. Ekibiina kino era kikiikirirwa ku bumu ku bukiiko obuli mu Minisitule ya Uganda evunaanyizibwa ku by'Ettaka, Amayumba n’Okutegekera Ebibuga nga Pulezidenti w’ekibiina kino n’Omuwandiisi w’Eby'amawulire beebakiise.

Ekibiina kino era kikiikirirwa mu kunoonyereza ku miwendo gy'ebintu, okukolebwa ekitongole kya Uganda Bureau of Statistics ne Baanka ya Uganda Enkulu.  

 Laba ne 


 Ebijuliziddwaamu 

 Ewalala w'oyinza okubiya 

 Omukutu Omutongole
 Real Estate Paying Price for Slow Oil Sector Activity
 Private Sector Foundation Uganda
 International Real Property Foundation
 Archive
 The Observer
Category:Pages with unreviewed translations